Carnavalet-museet
Carnavalet-museet, Musée Carnavalet, Paris' bymuseum, indrettet i Hôtel Carnavalet, der blev opført i 1544, ombygget af arkitekten François Mansart i 1655 og udvidet i 1800-t. I 1987 blev museet udvidet med det nærliggende Hôtel le Peletier de Saint-Fargeau, opført i 1688 af arkitekten Pierre Bullet (1639-1716). Samlingerne belyser byens historie, bl.a. med billeder og modeller af forsvundne og ændrede bygninger og bydele.